ຕົວເລກທີ່ແຕກຕ່າງກັນ ຂອງຄວາມດັນເລືອດ ຢູ່ສອງແຂນ ອາດໝາຍເຖິງ ໂຣກຫົວໃຈໄດ້ (ເບິ່ງວີດິໂອລາວ/ອັງກິດ)
ການສຶກສາສະແດງໃຫ້ເຫັນວ່າຜົນຕົວເລກ ຂອງການກວດເບິ່ງຄວາມດັນເລືອດ ຢູ່ສອງແຂນທີ່ແຕກຕ່າງກັນ ອາດໝາຍຄວາມວ່າເປັນໂຣກຫົວໃຈ ແລະ ສ່ຽງຕໍ່ການເສຍຊີວິດໄດ້.
ໂດຍທົ່ວໄປແລ້ວ ພວກທ່ານໝໍແມ່ນຈະກວດ ຄວາມດັນເລືອດຂອງຄົນເຈັບ ໃນຕອນທີ່ຄົນ ເຈັບໄປພົບທ່ານໝໍຢູ່ຫ້ອງການ ແຕ່ວ່າການສຶກສາໃໝ່ໄດ້ສະແດງໃຫ້ເຫັນວ່າ ທ່ານໝໍຫຼາຍ ຄົນບໍ່ໄດ້ກວດຄວາມດັນເລືອດຢ່າງຖືກຕ້ອງ ແລະການກວດຄວາມດັນເລືອດທີ່ບໍ່ຖືກວິທີ ຂອງທ່ານໝໍນີ້ ສາມາດເຮັດໃຫ້ຄົນເຈັບ ຕົກຢູ່ໃນສະພາບທີ່ສ່ຽງຕໍ່ການເສຍຊີວິດກໍເປັນໄດ້ ຜູ້ສື່ຂ່າວ VOA ນາງ Carol Pearson ມີຄໍາອະທິບາຍກ່ຽວກັບເລື້ອງນີ້ ຊຶ່ງວັນນະສອນ ຈະນໍາມາສະເໜີທ່ານ ທ່ານໝໍ Oscar Garfein ຊຶ່ງເປັນຜູ້ຊ່ຽວຊານດ້ານຫົວໃຈ ວັດແທກຄວາມດັນເລືອດຈາກ ແຂນທັງສອງຂ້າງຂອງຄົນເຈັບຂອງທ່ານ ການເຮັດແນວນັ້ນ ແມ່ນໄດ້ຊ່ວຍຊີວິດຄົນເຈັບ ຜູ້ນຶ່ງຂອງທ່ານໄວ້ໄດ້ Dr Garfein ກ່າວວ່າ ” ການປະຕິບັດຕາມວິທີການທີ່ເຮັດເປັນປະຈໍາຂອງ Dr Garfein ແມ່ນໄດ້ຮັບການຢືນຢັນ ໂດຍການສຶກສາຄົ້ນຄວ້າໃໝ່ ທີ່ສະແດງໃຫ້ເຫັນວ່າ ຕົວເລກທີ່ແຕກຕ່າງກັນ ທີ່ສະແດງ ໃຫ້ເຫັນຢູ່ແຂນກໍ້າຂວາ ແລະແຂນກໍ້າຊ້າຍນັ້ນ ອາດເປັນສັນຍານເຕືອນໃຫ້ຮູ້ ກ່ຽວກັບ ການເປັນໂຣກຫົວໃຈຫລືການມີບັນຫາທາງດ້ານເສັ້ນເລືອດກໍເປັນໄດ້ ຖ້າຕົວເລກຂອງ ຄວາມດັນເລືອດສອງອັນ ໃນລະຫວ່າງທີ່ຫົວໃຈບີບຕົວ ຫລື systolic ນັ້ນ ມີແຕກຕ່າງ ກັນ 15 ຂີດ ຫລືຫລາຍກວ່ານັ້ນ ມັນສາມາດສໍ່ສະແດງໃຫ້ເຫັນວ່າ ເສັ້ນເລືອດແດງຢູ່ຂາ ຕີບເຂົ້າ, ການໄຫລວຽນຂອງເລືອດໄປລ້ຽງສະໝອງຫລຸດລົງ, ເປັນໂຣກຫົວໃຈ, ແລະມີ ຄວາມສ່ຽງເຖິງ 70% ທີ່ອາດພາໃຫ້ເສຍຊີວິດຍ້ອນໂຣກຫົວໃຈວາຍ ຫລືໂຣກລົມສາລະ ບາດໄດ້ ຖ້າຫາກມີການວິນິດໄສພົບວ່າ ເປັນໂຣກຫົວໃຈຫລືເປັນພະຍາດໃນເສັ້ນເລືອດ ທີ່ຢູ່ໃນຂັ້ນຕົ້ນໆ ການປ່ຽນຄວາມປະພຶດທີ່ພາໃຫ້ເກີດຄວາມສ່ຽງ ຫລືການກິນຢາລົດໄຂ ມັນໃນເລືອດ ສາມາດຊ່ວຍໃຫ້ຫລຸດອັດຕາການເສຍຊີວິດລົງໄດ້ Dr Oscar Garfein ໃຫ້ຄໍາເຫັນເພີ້ມອີກວ່າ “” ມີແພດຊ່ຽວຊານດ້ານຫົວໃຈຫລາຍຄົນ ທີ່ກວດເບິ່ງຄວາມດັນຂອງເລືອດຢູ່ທັງສອງແຂນ ຢ່າງເປັນປະຈໍາ ແຕ່ວ່າການກວດແບບນີ້ ບໍ່ຄ່ອຍເຮັດກັນ ໃນການໄປກວດສຸຂະພາບແບບ ປະຈໍານຳທ່ານໝໍນັ້ນ ການສຶກສາຄົ້ນຄວ້ານີ້ ໄດ້ຢືນຢັນວ່າ ການກວດຄວາມດັນເລືອດທີ່ ສະແດງໃຫ້ເຫັນຕົວເລກສອງອັນແຕກຕ່າງກັນ ອາດເປັນການເຕືອນໃຫ້ເຫັນເຖິງບັນຫາ ກ່ຽວກັບຫລອດເລືອດ ທີ່ມີຢູ່ໃນຮ່າງກາຍຂອງຄົນຜູ້ນຶ່ງ ຊຶ່ງວ່າ ຖ້າເຮົາບໍ່ຮູ້ ກໍເບິ່ງຄືວ່າ ແຂງແຮງດີ ການສຶກສາຄົ້ນຄວ້ານີ້ໄດ້ສະແດງໃຫ້ເຫັນອີກວ່າ ມັນບໍ່ກ່ຽວຂ້ອງກັບວ່າ ຈະ ມີຄວາມດັນເລືອດຫລາຍປານໃດ ແຕ່ວ່າ ຄວາມແຕກຕ່າງກັນລະຫວ່າງສອງຕົວເລກວັດ ແທກຄວາມດັນນັ້ນ ແມ່ນເປັນບັນຫາ ດັ່ງທີ່ ທ່ານໝໍ Oscar Garfein ຊີ້ແຈງວ່າ: “ ການສຶກສາຄົ້ນຄວ້ານີ້ ຖືກພິມເຜີຍແຜ່ ຢູ່ໃນວາລະສານການແພດອັງກິດ,